സമാന്തര ടെലിഫോണ് എക്സ്ചേഞ്ച് നടത്താന് ഇബ്രാഹിമിനെ സഹായിച്ചത് പാക് ഏജന്സി ഉന്നത സൈനിക ഓഫീസര്മാരെ വിളിച്ചിരുന്നുവെന്നു ഞെട്ടിക്കുന്ന വെളിപ്പെടുത്തല് സമാന്തര ടെലിഫോണ് എക്സ്ചേഞ്ച് നടത്തി പിടിയിലായ മലപ്പുറം കാടാമ്ബുഴ പുല്ലാട്ടില് ഇബ്രാഹിമിനു പാക് ചാരസംഘടനയായ ഐ.എസ്.ഐ.യുമായി ബന്ധമെന്ന് സംശയം. ഇയാള് ഉപയോഗിച്ചിരുന്ന ഉപകരണങ്ങള് ഐ.എസ്.ഐ. നല്കിയതെന്നാണ് കരുതപ്പെടുന്നത്. ബെംഗളൂരുവില് ഇയാള് നടത്തിയിരുന്ന സമാന്തര എക്സ്ചേഞ്ചില് ഉപയോഗിച്ചിരുന്ന ലക്ഷക്കണക്കിന് രൂപയുടെ ഉപകരണങ്ങള് ഐ.എസ്.ഐ. നല്കിയെന്നാണ് സെന്ട്രല് ഐ.ബി.യുടെ റിപ്പോര്ട്ട്. രാജ്യത്ത് സമാന്തര ടെലിഫോണ് എക്സ്ചേഞ്ച് എട്ടെണ്ണമല്ലെന്നും നോയിഡയിലും കശ്മീരിലും മാത്രം പത്തിലേറെ ഉണ്ടെന്നും സെന്ട്രല് ഐ.ബി. റിപ്പോര്ട്ട് ചെയ്തിരുന്നു. ബെംഗളൂരുവിലെ സൈനിക കേന്ദ്രത്തിലേക്കും മിലിറ്ററി മൂവ്മെന്റ് കണ്ട്രോള് ഓഫീസിലേക്കും പ്രിന്സിപ്പല് ഡിഫന്സ് കംപ്ട്രോളര് ഓഫീസിലേക്കും വിളിച്ചിട്ടുണ്ടെന്ന് ഇബ്രാഹിം മൊഴിനല്കിയിട്ടുണ്ട്. ഇയാള് നല്കിയ വിവരത്തിന്റെ അടിസ്ഥാനത്തിലാണ് കോഴക്കോട്ടും തൃശ്ശൂരിലും പ്രവര്ത്തിച്ചിരുന്ന സമാന്തര എക്സ്ചേഞ്ചുകള് കണ്ടെത്തിയത്. ഉത്തര്പ്രദേശില് കണ്ടെത്തിയ എക്സ്ചേഞ്ചിലെ അതേ ഉപകരണങ്ങളാണ് ഇവിടങ്ങളില്നിന്ന് പിടിച്ചെടുത്തത്. ഇബ്രാഹിമിന് ഐ.എസ്. സംഘടനയുമായി ബന്ധമുണ്ടെന്നാണ് അന്വേഷണസംഘം വ്യക്തമാക്കുന്നത്. പോപ്പുലര് ഫ്രണ്ട് ഓഫ് ഇന്ത്യയുടെ സജീവ പ്രവര്ത്തകനായിരുന്ന ഇബ്രാഹിം 2007ല് കോട്ടക്കല് പോലീസ് സ്റ്റേഷന് ആക്രമിച്ച കേസിലെ പ്രതിയുമാണ്. സമാന്തര എക്സ്ചേഞ്ചുകളുമായി ബന്ധപ്പെട്ട് കേരള, കര്ണാടക പോലീസ്, റോ, മിലിറ്ററി ഇന്റലിജന്സ്, സെന്ട്രല് ഐ.ബി., എന്.ഐ.എ. തുടങ്ങിയ ഏജന്സികളും അന്വേഷണം നടത്തുന്നുണ്ട്. പ്രതിരോധ മന്ത്രാലയത്തില് നിന്നാണെന്ന് സൂചിപ്പിച്ചാണ് സൈനിക കേന്ദ്രങ്ങളിലെ ഉന്നത ഓഫീസര്മാരെ വിളിച്ചിരുന്നത്. പേരും റാങ്കും സൂചിപ്പിക്കും. ആശയവിനിമയം ഹിന്ദിയിലും ഇംഗ്ലീഷിലുമാണ്. ഓഫീസര്മാരെ നേരിട്ട് ബന്ധപ്പെടാനുള്ള എക്സ്റ്റന്ഷന് നമ്ബറുകളിലും വിളിച്ചിട്ടുണ്ട്. ഇന്ത്യയില് സമാന്തര ടെലിഫോണ് എക്സ്ചേഞ്ച് ഉപയോഗപ്പെടുത്തി സൈനിക കേന്ദ്രങ്ങളിലേക്ക് വിളിയെത്തുന്നുവെന്ന വിവരം ആദ്യം കണ്ടത്തിയത് കശ്മീരിലെ മിലിറ്ററി ഇന്റലിജന്സ് യൂണിറ്റാണ്. കിഴക്കന് ഇന്ത്യയിലെ ഒരു പട്ടാള ക്യാമ്ബിലേക്ക് വന്ന അജ്ഞാത ഫോണ്വിളി ബെംഗളൂരുവില് നിന്നാണെന്ന് കണ്ടെത്തി. ഈ വിവരത്തിന്റെ അടിസ്ഥാനത്തില് മിലിറ്ററി ഇന്റലിജന്സ് ദക്ഷിണേന്ത്യന് യൂണിറ്റാണ് ഇബ്രാഹിമിനെ അറസ്റ്റ് െചയ്തത്.